જ્યારે પાંડવો સદેહે સ્વર્ગે જવા નિકળ્યા ત્યારે મહાદેવને તેમની પરીક્ષા લેવાનું મન થયું. ગુપ્ત કાશી પાસે મહાદેવજી વિલિન થઈ ગયા. તેથી તેમણે આખલાનું રૂપ ધારણ કર્યું. પછી હિમાલયમાં આગળ જઈ રહેલા પાંડવો સામે આવીને ઉભા. આ વિશાળકાય આખલાને જોઈને પહેલાં પાંડવો ગભરાઈ ગયા. જો કે તે દરમિયાન પાંડવોને ખબર પડી ગઈ કે આ તો સ્વયં મહાદેવ છે. ત્યારે તેમને જાણ થઈ કે જો આખલાના પગ વચ્ચેથી પસાર થવામાં આવે તો મોક્ષ થઈ જાય. તેથી ભીમ તેની પાછળ દોડ્યાં. તે સમયે આખલાએ મહાકાય રૂપ લીધું અને તે જમીનમાં સમાઈ ગયા. જ્યારે ભીમે તેનું પૂછડું પકડી લીધું. આથી આ આખલો પૂરોપૂરો જમીનમાં ન સમાઈ શક્યો. તેનો થોડો પીઠનો ભાગ અને પૂછડું બહાર રહી ગયું તે કેદારધામ તરીકે ઓળખાયું જ્યારે જ્યાં તેનું માથાનું શિંગ બહાર રહી ગયું તે સ્થાન નેપાળમાં આવેલું છે પશુપતિનાથ તરીકે ઓળખાયું. પશુપતિનાથ એ કેદારનાથ જયોતિર્લિંગનો જ અડધો ભાગ છે. જે લોકો કેદારનાથના દર્શન કરે તેમણે નેપાળના પશુપતિનાથના દર્શન કરવા જોઈએ, ત્યાં સુધી યાત્રા અધૂરી ગણાય છે. જ્યારે કેદારનાથનું મંદિર પાંડવોએ બંધાવ્યું હતું. પછી તેનો જિર્ણોધ્ધાર આદિગુરુ શંકરાચાર્યે કરાવ્યો હતો.